**Disgrifiad Swydd: Cymrawd Ymchwil Gwyddor Data Canser**

|  |  |
| --- | --- |
| **Cyfadran:** | **Y Gyfadran Meddygaeth, Iechyd a Gwyddor Bywyd** |
| **Adran/Pwnc:** | **Meddygaeth** |
| **Cyflog:** | **Gradd 8: £39,355 i £45,413 y flwyddyn a buddion pensiwn USS**  |
| **Oriau gwaith:** | **35 awr yr wythnos (Amser llawn)** |
| **Nifer y swyddi:** | **1** |
| **Contract:** | **Swydd am gyfnod penodol yw hon tan 31 Mawrth 2028** |
| **Lleoliad:** | **Bydd deiliad y swydd hon yn gweithio ar Gampws Parc Singleton** |

|  |  |
| --- | --- |
| **Prif Ddiben y Swydd** | Bydd yr ymgeisydd llwyddiannus yn gweithio yng ngrŵp Gwyddor Data Poblogaethau ym Mhrifysgol Abertawe ar brosiectau canser amrywiol sy'n cyd-fynd â Strategaeth Ymchwil Canser Cymru (CreST) a ariennir gan Ganolfan Ymchwil Canser Cymru (WCRC) drwy Ymchwil Iechyd a Gofal Cymru (HCRW).
 Y prif ffocws fydd mwyafu'r defnydd o ddata canser aml-ddull a gesglir yn rheolaidd er mwyn ymchwilio i epidemioleg canserau ac archwilio methodolegau newydd er mwyn canfod canser yn gynnar a chael meddyginiaeth benodol ar ei gyfer. Swydd cymrawd ymchwil yw hon ac rydym yn disgwyl i'r ymgeisydd llwyddiannus gael annibyniaeth dros ei agenda ymchwil a mynd ati i geisio cyfleoedd cyllid newydd i gryfhau'r tîm presennol a datblygu annibyniaeth ei yrfa. Mae'r rôl yn cynnig cyfle cyffrous i ymuno ag Ysgol Feddygaeth Prifysgol Abertawe a leolir yn ardal hardd de-orllewin Cymru. Mae gan Ysgol Feddygaeth Prifysgol Abertawe ymagwedd ryngddisgyblaethol, gan addysgu a hyfforddi'r genhedlaeth nesaf o feddygon, gwyddonwyr bywyd a data a gweithwyr iechyd proffesiynol. Rydym yn cydweithio â'r GIG, busnesau a'r trydydd sector mewn ysbryd o arloesi agored ac mae wedi ei sefydlu ei hun fel lle o'r radd flaenaf i ddysgu, ymchwilio ac arloesi.**Prif Ddyletswyddau a Chyfrifoldebau:**1. Cyflawni Strategaeth Ymchwil Canser Cymru (CreST), yn benodol Thema 1 'Oncoleg Fanwl a Mecanistig' a Thema 6 'Dulliau atal canser yn seiliedig ar iechyd y boblogaeth, diagnosis cynnar, gofal sylfaenol, ac ymchwil gwasanaethau iechyd". <https://walescancerresearchcentre.org/wp-content/uploads/CReSt-English-FINAL.pdf>
2. Cefnogi trosi cwestiynau ymchwil yn fethodolegau y gellir eu cynnal yn erbyn Banc Data SAIL. Datblygu methodolegau i lunio cyhoeddiadau academaidd effaith uchel.
3. Nodi a chynnal gweithgareddau ymchwil sy'n defnyddio data canser aml-ddull cysylltiedig megis genomeg, delweddu, data heb ei strwythuro a chofnodion gofal iechyd electronig. Mae gan Gymru amrywiaeth gyfoethog o adnoddau data sydd â photensial enfawr am gynnal gwaith ymchwil canser newydd.
 |
|  | 1. Creu cydweithrediadau ag ymchwilwyr a chlinigwyr ar draws y WCRC i nodi cyfleoedd newydd am ymchwil. Bydd y WCRC yn ariannu cymuned ymchwil fywiog tan 2030 a disgwylir iddi wneud camau breision tuag at osod Cymru ar y brig o ran cynnal ymchwil i ganser.
2. Ymgysylltu â digwyddiadau’r WCRC a chyfrannu atynt megis digwyddiadau rhwydweithio ymchwil a chynhadledd flynyddol y WCRC.
3. Paratoi adroddiadau, drafftio patentau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi. Ysgrifennu a chyhoeddi papurau ymchwil, yn enwedig y rhai hynny i'w cyhoeddi mewn cyfnodolion a adolygir (e.e. rhai rhyngwladol), neu sy'n gymaradwy ac yn rhan hanfodol o'r rôl. Fel Cymrawd Ymchwil, bydd disgwyl i chi ddatblygu cofnod helaeth o gyhoeddiadau fel y prif awdur.
4. Nodi ffynonellau cyllid allanol i gynnal eich gwaith eich hun a gwaith eraill yn y Gyfadran a chyflwyno ceisiadau am y cyllid hwnnw. Gall hyn fod drwy gymrodoriaethau ymchwil, ysgoloriaethau ymchwil PhD neu gyllid grant yn seiliedig ar brosiect.
5. Sefydlu annibyniaeth ymchwil drwy gymryd rhan mewn rhwydweithiau mewnol ac allanol a datblygu'r rhain â'r nod o feithrin enw da personol ac arbenigedd ymchwil annibynnol a gydnabyddir. Nodi ffynonellau cyllid, creu incwm, sicrhau prosiectau ymgynghori a meithrin perthnasoedd proffesiynol i gefnogi eich datblygiad fel ymchwilydd annibynnol.
6. Cyfrannu at faterion sefydliadol Ysgol Feddygaeth Prifysgol Abertawe megis bod yn aelod gweithgar o'r pwyllgorau mewnol.
7. Achub ar gyfleoedd dysgu rhwng cyfadrannau ac ar draws y gyfadran megis seminarau staff.
 |

|  |  |
| --- | --- |
|  | 1. Rheoli, cyfarwyddo neu oruchwylio gwaith eraill, er enghraifft mewn timau ymchwil neu brosiectau.
2. Cyfrannu at raglenni dysgu ac addysgu yn y Gyfadran a goruchwylio myfyrwyr ôl-raddedig neu fyfyrwyr sy'n ymgymryd â phrosiectau ymchwil yn ôl yr angen.
3. Bod yn ymwybodol o ddatblygiadau yn y ddisgyblaeth, o ran eu harwyddocâd penodol a chyd-destun ehangach y datblygiadau hyn.
4. Dangos tystiolaeth o ddatblygiad proffesiynol personol, gan nodi anghenion datblygu drwy gyfeirio at Fframwaith Datblygu Ymchwilwyr Vitae, yn enwedig o ran y cyfnod prawf, arfarnu ac adolygu perfformiad, a chymryd rhan mewn digwyddiadau hyfforddiant.
5. Ufuddhau i brotocolau arferion gorau wrth gynnal a chadw cofnodion ymchwil, fel y'u nodir gan ganllawiau rheoli cofnodion sefydliadau addysg uwch a'r Cynghorau Ymchwil.
6. Cynrychioli Prifysgol Abertawe mewn digwyddiadau allanol a meithrin cyfleoedd ar gyfer cydweithio.
 |
| **Dyletswyddau Cyffredinol** | 1. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
2. Cynnal rôl a holl weithgareddau'r swydd yn unol â pholisïau diogelwch, iechyd a chynaliadwyedd a systemau rheoli, er mwyn lleihau'r risgiau a'r effeithiau sy'n deillio o weithgarwch y swydd.
3. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
4. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt.
 |
| **Manyleb Person** | **Meini Prawf Hanfodol:**1. PhD neu gymhwyster cyfwerth mewn, e.e. Epidemioleg, Ystadegau, Gwyddor Data, Iechyd y Cyhoedd, Biowybodeg, Seicoleg neu bwnc perthnasol.
2. Tystiolaeth o ysgrifennu a chyhoeddi papurau ymchwil, yn enwedig ar gyfer cyfnodolion a adolygir.
3. Tystiolaeth o gyfrannu at gyflwyno ceisiadau am gyllid ymchwil allanol, a chyflwyno ceisiadau o’r fath.
4. Y gallu i ddangos rhywfaint o annibyniaeth wrth bennu ffocws a chyfeiriad yr ymchwil.
5. Profiad blaenorol o addysgu neu o ddarparu cymorth dysgu neu dystiolaeth o'r gallu i ymgymryd â hyn.
6. Sgiliau rheoli prosiect a phrofiad o reoli prosiect ymchwil neu waith tebyg.
7. Profiad o weithio gyda data cysylltiedig mawr iawn. Yn benodol, wrth weithio gyda data cyffredin megis cofnodion gofal sylfaenol a derbyniadau i'r ysbyty.
8. Tystiolaeth o'r gallu i adeiladu a defnyddio ymholiadau SQL cymhleth i archwilio setiau data mawr a chymhleth.
9. Tystiolaeth o'r gallu i gynnal dadansoddiad priodol ar setiau data mawr gan ddefnyddio iaith ystadegol/raglennu megis R, Stata neu Python.
10. Dangos dealltwriaeth o eiriau codio clinigol a'u defnydd yn y GIG.

**Meini Prawf Dymunol**1. Profiad ôl-ddoethurol a thystiolaeth o gyhoeddi gwaith ymchwil mewn perthynas ag ymchwil i ganser.
2. Profiad o weithio gyda genomeg, delweddu neu ddata heb ei strwythuro at ddibenion ymchwil.
3. Profiad o fod yn rheolwr llinell a mentora cydweithwyr mewn gwaith ymchwil.
 |
| **Lefel Iaith Gymraeg** | Lefel 1 – 'ychydig' – ynganu geiriau Cymraeg Gallu ateb y ffôn yn Gymraeg (bore da/pnawn da). Gallu defnyddio geiriau ac ymadroddion pob dydd syml iawn (diolch, os gwelwch yn dda, esgusodwch fi.). Gallwch gyrraedd Lefel 1 drwy gwblhau cwrs hyfforddiant un awr. Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma.](https://www.swansea.ac.uk/welsh-language-standards/compliance/recruitment/) |
| **Gwybodaeth Ychwanegol** | Ymholiadau anffurfiol: a.s.lacey@abertawe.ac.uk neu laura.e.thomas@abertawe.ac.uk |

****

 